Neljapäeval avatakse Kumu kunstimuuseumis näitus "Mälu arheoloogid", mis teeb sissevaate Vitols Contemporary kunstikogusse.
#000005
Kunstikogu Vitols Contemporary tõuseb Baltimaade kontekstis esile oma selge ja mõtestatud fookusega. Kogu omanikud Irina ja Māris Vītols on alates 2000. aastatest kollektsioneerinud Ida- ja Kesk-Euroopa nüüdiskunsti. Lätist pärit kogujate tähelepanu keskmes on selle kultuuriliselt väga mitmekesise regiooni poliitilised ja sotsiaalsed muutused pärast Berliini müüri langemist. Kollektsiooni kuulub ligi 1000 teost enam kui 150 autorilt. Näitusel on väljas teoseid Lätist, Rumeeniast, Poolast, Venemaalt, Tšehhist, Leedust, Eestist, Gruusiast, Slovakkiast, Albaaniast ja Ukrainast ning enamik neist on valminud viimase 20 aasta jooksul.
#000006
"Näitusele valitud autorid on ammutanud inspiratsiooni isiklikust mälust, perekonnaarhiivist, kohalikust elust ja kultuurist, keskkonnast, sotsiaalsest dünaamikast ja (kunsti)ajaloost. Poeetilises väljenduses esile toodud suhe mineviku kihistustesse viitab sellele, et mäletamine ei ole kunagi neutraalne. Põlvkondade- ja regiooniülesed dialoogid ärgitavad tajuma mälu mitmekülgset toimimist, selle sotsiaalset mõju, samuti aja ja narratiivide vahelisi tinglikke ning keerukaid seoseid," kommenteerib näituse kuraator Eda Tuulberg.
#000007
Näitusega kaasnevad raamat ja audiogiid. Eesti- ja ingliskeelne audiogiid avab kõigi eksponeeritud teoste tausta ja seotust mälu teemaga. Ingliskeelsest raamatust saab lugeda intervjuud Irina ja Māris Vītolsiga, Maarja Kangro novelli ja Tanel Randeri esseed ning see sisaldab ka näitusel eksponeeritud teoste kataloogi.
#000008
Näitus on Kumu kaasaegse kunsti galeriis avatud 9. aprillini 2023.
#000011
"Eeva" jõudis esimese Eesti filmina Berlinale lühifilmide võistlusprogrammi
#000019
Mirtel Pohla: ma räägin laval alati iseendast
#000024
ETV2 teemaõhtu on pühendanud Marko Matverele
#000026
Muuseum kogub inimeste fotosid ja mälestusi Palmse mõisast
#000029
Galerii: Vanemuine saatis aasta ära traditsioonilise aastalõpuballiga
#000039
Galerii: Riho Sibula ärasaatmine Jaani kirikus
#000040
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000041